ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ

1. Η αγορά, με την ευρεία έννοια, περιλαμβάνει:

α. όλα εκείνα τα μέσα με τα οποία μπορεί να πραγματοποιηθεί μια αγοραπωλησία.

β. όλους τους σχετικούς χώρους στους οποίους διεξάγονται οι αγοραπωλησίες.

γ. μόνο τους καταναλωτές του προϊόντος.

δ. τα (α) και (β) μαζί.

2. Έλλειμμα έχουμε όταν η προσφερόμενη ποσότητα είναι:

α. μικρότερη από τη ζητούμενη ποσότητα.

β. ίση με τη ζητούμενη ποσότητα.

γ. μεγαλύτερη από τη ζητούμενη ποσότητα.

δ. τίποτε από τα παραπάνω.

3. Πλεόνασμα έχουμε όταν η προσφερόμενη ποσότητα είναι:

α. μικρότερη από τη ζητούμενη ποσότητα.

β. ίση με τη ζητούμενη ποσότητα.

γ. μεγαλύτερη από τη ζητούμενη ποσότητα.

δ. τίποτε από τα παραπάνω.

4. Σε μια ελεύθερη ή ανταγωνιστική αγορά η τιμή ισορροπίας ενός αγαθού προσδιορίζεται κυρίως από:

α. τις αποφάσεις των παραγωγών σχετικά με την ποσότητα που πρόκειται να προσφέρουν.

β. τη ζήτηση του αγαθού.

γ. το προβλεπόμενο κέρδος των παραγωγών.

δ. την αλληλεπίδραση των δυνάμεων της ζήτησης και της προσφοράς.

5. Ποιο από τα παρακάτω δεν ισχύει στο σημείο ισορροπίας:

α. η προσφερόμενη ποσότητα ισούται με τη ζητούμενη.

β. εξισορροπούνται οι δυνάμεις της προσφοράς και της ζήτησης.

γ. η προσφορά ισούται με τη ζήτηση.

δ. η αγορά του συγκεκριμένου αγαθού βρίσκεται σε ισορροπία.

6. Όταν στην αγορά υπάρχει έλλειμμα, αντιμετωπίζει πρόβλημα:

α. ο καταναλωτής που πρέπει να δεχτεί να πληρώσει ακριβότερα το προϊόν.

β. ο παραγωγός που πρέπει να μειώσει την τιμή του προϊόντος.

γ. ο παραγωγός που πρέπει να διαθέσει οπωσδήποτε το προϊόν.

δ. ο παραγωγός που πρέπει να μειώσει την τιμή για να αποφύγει συσσώρευση αποθεμάτων.

7. Όταν στην αγορά υπάρχει πλεόνασμα, αντιμετωπίζει πρόβλημα:

α. ο καταναλωτής, που πρέπει να δεχθεί να πληρώσει ακριβότερα το προϊόν.

β. ο παραγωγός, που πρέπει να αυξήσει την τιμή του προϊόντος.

γ. ο καταναλωτής, που πρέπει να αγοράσει οπωσδήποτε το προϊόν.

δ. ο παραγωγός, που πρέπει να μειώσει την τιμή για να αποφύγει τη συσσώρευση αποθεμάτων.

8. Στον τελικό αγώνα ποδοσφαίρου του φετινού πρωταθλήματος ο αριθμός εισιτηρίων που ζητήθηκε ήταν μεγαλύτερος από όσα εκδόθηκαν. Άρα συμπεραίνουμε ότι η τιμή του εισιτηρίου ήταν:

α. ίση με την τιμή ισορροπίας.

β. κατώτερη της τιμής ισορροπίας.

γ. ανώτερη της τιμής ισορροπίας.

δ. όλα τα παραπάνω.

ε. κανένα από τα παραπάνω.

9. Αγαθό με τελείως ανελαστική προσφορά (ES = 0) και με δεδομένη καμπύλη ζήτησης εμφανίζει στην αγορά τιμή ισορροπίας Ρ1 = 20. Στην τιμή Ρ2 = 22:

α. παρουσιάζεται πλεόνασμα.

β. παρουσιάζεται έλλειμμα.

γ. η ποσότητα ισορροπίας παραμένει σταθερή.

δ. τίποτε από τα παραπάνω.

10. Η τιμή στην οποία πωλείται ένα αγαθό είναι Ρ = 150€. Στην τιμή αυτή οι παραγωγοί είναι διατε­θειμένοι να προσφέρουν 2 μονάδες και οι καταναλωτές είναι διατεθειμένοι να αγοράσουν 27 μονά­δες. Αυτό σημαίνει ότι:

α. θα υπάρχει τάση για αύξηση της τιμής.

β. οι παραγωγοί θα αυξήσουν την ποσότητα που παράγουν σ΄ αυτή την τιμή.

γ. το κράτος θα παρέμβει έτσι ώστε να επιβάλλει ανώτατη τιμή πώλησης.

δ. θα υπάρχει τάση για μείωση της τιμής.

11. Η τιμή ενός αγαθού είναι Ρ = 500 χρηματικές μονάδες. Στην τιμή αυτή οι καταναλω­τές είναι διατε­θειμένοι να ζητήσουν 4.000 μονάδες, ενώ οι παραγωγοί είναι διατεθει­μένοι να προσφέρουν 5.000 μονάδες. Αυτό σημαίνει ότι:

α. η τιμή του αγαθού θα τείνει να αυξηθεί.

β. η τιμή του αγαθού θα τείνει να μειωθεί.

γ. δεν πρόκειται να αλλάξει ούτε η τιμή ούτε οι ποσότητες που ζητούνται και προσφέρονται.

δ. οι παραγωγοί θα αυξήσουν κι άλλο την προσφερόμενη ποσότητα.

12. Δίνεται το παρακάτω σχήμα όπου οι καμπύλες D1 και S1 είναι οι αρχικές, ενώ οι καμπύλες D2 και S2 προέκυψαν στη συνέχεια. Το Α είναι το αρχικό σημείο ισορροπίας και το Γ το νέο σημείο ισορρο­πίας. Το αγαθό είναι κανονικό.

Έστω ότι αρχικά αυξάνεται η ζήτηση του προϊόντος. Η αγορά του προϊόντος ισορροπεί τώρα στο σημείο Β. Αυτό σημαίνει ότι στην τιμή Ρ1 δημιουργείται:

α. πλεόνασμα ίσο με Q3 − Q1, το οποίο θα εξαλειφθεί με μείωση της τιμής.

β. έλλειμμα ίσο με Q3 − Q1, το οποίο θα εξαλειφθεί με αύξηση της τιμής.

γ. πλεόνασμα ίσο με Q2 − Q1, το οποίο θα εξαλειφθεί με αύξηση της προσφοράς.

δ. έλλειμμα ίσο με Q3 − Q2, το οποίο θα εξαλειφθεί με αύξηση της ζήτησης.

13. Στο παρακάτω διάγραμμα στην τιμή των 60 χρηματικών μονάδων δημιουργείται:

α. έλλειμμα 20 μονάδων.

β. πλεόνασμα 30 μονάδων.

γ. έλλειμμα 50 μονάδων.

δ. πλεόνασμα 50 μονάδων.

14. Έστω QD = 80 – 2P και QS = 10 + 6P, οι αγοραίες συναρτήσεις ζήτησης και προσφοράς ενός αγαθού, αντίστοιχα. Αν διπλασιαστεί η ζήτησή του, τότε η νέα τιμή ισορροπίας, θα γίνει:

α. 17,5 χρηματικές μονάδες.

β. 7 χρηματικές μονάδες.

γ. 36 χρηματικές μονάδες.

δ. 15 χρηματικές μονάδες.

15. Δίνονται οι ακόλουθες εξισώσεις ευθείας για τη ζήτηση και την προσφορά: QD = 100 – 10P και

QS = 10 + 20P. Η τιμή ισορροπίας που διαμορφώνεται στην αγορά του αγαθού είναι:

α. Ρ = 5

β. Ρ = 8

γ. Ρ = 4,3

δ. Ρ = 6,2

ε. Ρ = 3

16. Όταν η συνάρτηση προσφοράς παραμένει σταθερή (ES ≠ 0), κάθε αύξηση της ζήτη­σης:

α. μειώνει την τιμή ισορροπίας.

β. αυξάνει την προσφερόμενη ποσότητα.

γ. αυξάνει την τιμή και την ποσότητα ισορροπίας.

δ. όλα τα παραπάνω.

17. Μείωση της ζήτησης ενός αγαθού με δεδομένη την προσφορά του έχει σαν αποτέλεσμα:

α. αύξηση της τιμής ισορροπίας και μείωση της ποσότητας ισορροπίας.

β. μείωση της τιμής ισορροπίας και αύξηση της ποσότητας ισορροπίας.

γ. μείωση τιμής και ποσότητας ισορροπίας.

δ. αύξηση της συνολικής δαπάνης του καταναλωτή.

18. Με δεδομένη την καμπύλη της προσφοράς, μια αύξηση του εισοδήματος ενός καταναλωτή, που καταναλώνει ένα κατώτερο αγαθό, θα προκαλέσει:

α. μετατόπιση της καμπύλης ζήτησης προς τα δεξιά, με συνέπεια την αύξηση της τιμής ισορρο­πίας.

β. μετατόπιση της καμπύλης ζήτησης προς τα αριστερά, με συνέπεια τη μείωση της τιμής ισορρο­πίας.

γ. μετατόπιση της καμπύλης ζήτησης προς τα αριστερά, με συνέπεια την αύξηση της τιμής ισορρο­πίας.

δ. μετατόπιση της καμπύλης ζήτησης προς τα δεξιά, με συνέπεια τη μείωση της τιμής ισορροπίας.

19. Το κρέας και το κοτόπουλο είναι στενά υποκατάστατα. Αν μειωθεί η τιμή του κοτόπουλου, ποια από τις παρακάτω μεταβολές θα επέλθει στην αγορά του κρέατος;

α. μείωση της προσφοράς και της τιμής.

β. αύξηση της ζήτησης και της τιμής.

γ. μείωση της ζήτησης και της τιμής.

δ. κανένα από τα πιο πάνω.

20. Αν αυξηθεί η τιμή του κοτόπουλου, η ζητούμενη ποσότητα του κοτόπουλου θα …………….. και η ποσότητα ισορροπίας της γαλοπούλας θα …………….

α. αυξηθεί, μειωθεί

β. αυξηθεί, αυξηθεί

γ. μειωθεί, μειωθεί

δ. μειωθεί, αυξηθεί

21. Αν ανακοινωθεί μελλοντική αύξηση των δασμών στα εισαγόμενα αυτοκίνητα τότε η τιμή ισορροπίας θα:

α. μειωθεί στο παρόν.

β. αυξηθεί στο παρόν.

γ. παραμείνει σταθερή.

δ. μειωθεί στο μέλλον.

22. Η τιμή των ιδιωτικών χώρων στάθμευσης αυτοκινήτων στο κέντρο της Αθήνας τα τελευταία χρόνια συνεχώς αυξάνεται. Ένας σημαντικός λόγος γι΄ αυτό, είναι:

α. η αύξηση της προσφοράς χώρων parking.

β. η αύξηση της τιμής των αυτοκινήτων.

γ. η κρατική παρέμβαση που αποσκοπεί στη μείωση της κυκλοφορίας στο κέντρο.

δ. η αύξηση της ζήτησης χώρων parking.

23. Η τιμή ενός αγαθού αυξάνεται όταν:

α. η ζήτηση είναι σταθερή και αυξάνεται η προσφορά.

β. η ζήτηση μειώνεται και η προσφορά είναι σταθερή.

γ. η ζήτηση αυξάνεται και η προσφορά είναι σταθερή.

δ. η ζήτηση μειώνεται και η προσφορά αυξάνεται.

24. Όταν η συνάρτηση ζήτησης παραμένει σταθερή (ED ≠ 0) κάθε αύξηση της προσφοράς:

α. αυξάνει μόνο την τιμή ισορροπίας.

β. μειώνει μόνο την τιμή ισορροπίας.

γ. αυξάνει και την τιμή και την ποσότητα ισορροπίας.

δ. μειώνει την τιμή ισορροπίας και αυξάνει την ποσότητα ισορροπίας.

25. Με δεδομένη την καμπύλη ζήτησης, μία αύξηση των τιμών των παραγωγικών συντε­λεστών θα προ­καλέσει:

α. μετατόπιση της καμπύλης προσφοράς προς τα δεξιά, με συνέπεια την αύξηση της τιμής ισορρο­πίας.

β. μετατόπιση της καμπύλης προσφοράς προς τα αριστερά, με συνέπεια τη μείωση της τιμής ισορρο­πίας.

γ. μετατόπιση της καμπύλης προσφοράς προς τα αριστερά, με συνέπεια την αύξηση της τιμής ισορ­ροπίας.

δ. μετατόπιση της καμπύλης προσφοράς προς τα δεξιά, με συνέπεια τη μείωση της τιμής ισορρο­πίας.

26. Δίνονται οι συναρτήσεις ζήτησης και προσφοράς:

 QD = 600 – 2P και QS = 400 + 2P

Αν χειροτερεύσει η τεχνολογία παραγωγής η καμπύλη προσφοράς δίνεται από τον τύπο:

QS = 200 + 2P. Η ποσότητα ισορροπίας:

α. αυξάνεται κατά 20%.

β. αυξάνεται κατά 10%.

γ. μειώνεται κατά 10%.

δ. μειώνεται κατά 20%.

27. Στην αγορά ενός προϊόντος παρατηρήθηκε ταυτόχρονα αύξηση της τιμής και μείωση της ποσότητας ισορροπίας του. Αυτό μπορεί να οφείλεται σε:

α. αύξηση της προσφοράς του.

β. μείωση της προσφοράς του.

γ. αύξηση της ζήτησής του.

δ. μείωση της ζήτησής του.

28. Μια ταυτόχρονη αύξηση της ζήτησης και μείωση της προσφοράς μπορεί να προκα­λέσει:

α. αύξηση της τιμής και της ποσότητας ισορροπίας.

β. αύξηση της τιμής ισορροπίας με αμετάβλητη την ποσότητα ισορροπίας.

γ. αύξηση της τιμής και μείωση της ποσότητας ισορροπίας.

δ. όλα τα παραπάνω.

29. Αν η ζήτηση και η προσφορά ενός αγαθού μειωθούν ισόποσα:

α. η τιμή ισορροπίας θα μειωθεί, ενώ η ποσότητα ισορροπίας θα αυξηθεί.

β. η τιμή και η ποσότητα ισορροπίας θα μειωθούν.

γ. η ποσότητα ισορροπίας θα μειωθεί, ενώ η τιμή ισορροπίας θα αυξηθεί.

δ. η ποσότητα ισορροπίας θα μειωθεί, ενώ η τιμή ισορροπίας θα παραμείνει αμετάβλητη.

30. Ο περασμένος χειμώνας ήταν πολύ βαρύς, με αποτέλεσμα η ζήτηση πετρελαίου κεντρικής θέρμανσης να αυξηθεί απότομα. Παράλληλα, η τιμή του αργού πετρελαίου σημείωσε διεθνώς μια μικρή αύξηση. Ποιο από τα παρακάτω περιγράφει καλύτερα τις αλλαγές που σημειώθηκαν στην αγορά του πετρε­λαίου κεντρικής θέρμανσης;

α. Μειώθηκαν και η τιμή και η ποσότητα ισορροπίας.

β. Μειώθηκε η τιμή και αυξήθηκε η ποσότητα ισορροπίας.

γ. Αυξήθηκε η τιμή και μειώθηκε η ποσότητα ισορροπίας.

δ. Αυξήθηκαν και η τιμή και η ποσότητα ισορροπίας.

31. Η αγορά ενός προϊόντος περιγράφεται από τις εξισώσεις QD = 120 – 20P και QS = 20P. Έστω ότι υπάρχει μια μεταβολή της συνάρτησης ζήτησης και συγχρόνως βελτίωση της τεχνολογίας παραγω­γής, ώστε η αγορά να περιγράφεται από τις εξισώσεις Q΄D = 140 – 20P και Q΄S = 20 + 20P. Τότε στο σημείο ισορροπίας θα έχουμε:

α. ίδια τιμή ισορροπίας πριν και μετά τις μεταβολές και αύξηση κατά 20 μονάδες της ποσότητας ισορροπίας.

β. τιμή ισορροπίας 4 και ποσότητα ισορροπίας ίδια πριν και μετά τις μεταβολές.

γ. τιμή ισορροπίας 2 και ποσότητα ισορροπίας 100 μονάδων.

δ. ίδια τιμή και ποσότητα ισορροπίας, που σημαίνει ότι την αγορά δεν επηρεάζουν οι μεταβολές.

32. Δίνεται το παρακάτω σχήμα όπου οι καμπύλες D1 και S1 είναι οι αρχικές, ενώ οι καμπύλες D2 και S2 προέκυψαν στη συνέχεια. Το Α είναι το αρχικό σημείο ισορροπίας και το Γ το νέο σημείο ισορρο­πίας. Το αγαθό είναι κανονικό.

Στο νέο σημείο ισορροπίας Γ η τιμή ισορροπίας παραμένει αμετάβλητη. Αυτό σημαίνει ότι:

α. υπερίσχυσε η αύξηση της ζήτησης της αύξησης της προσφοράς.

β. υπερίσχυσε η αύξηση της προσφοράς της αύξησης της ζήτησης.

γ. η αύξηση της τιμής λόγω αύξησης της ζήτησης εξουδετερώθηκε πλήρως από ισόποση μείωση της τιμής λόγω αύξησης της προσφοράς.

δ. δεν έπαιξε ρόλο το μέγεθος των μεταβολών της ζήτησης και της προσφοράς.

33. Η ανώτατη τιμή που επιβάλλει το Κράτος είναι:

α. μεγαλύτερη από την τιμή ισορροπίας.

β. ίση με την τιμή ισορροπίας.

γ. μικρότερη από την τιμή ισορροπίας.

δ. τίποτε από τα παραπάνω.

34. Η ανώτατη τιμή που επιβάλλει το Κράτος δημιουργεί στην αγορά:

α. πλεόνασμα.

β. έλλειμμα.

γ. πότε πλεόνασμα και πότε έλλειμμα.

δ. ισορροπία.

35. Η καμπύλη ζήτησης και προσφοράς ενός αγαθού δίνονται από τους τύπους QD = 500 – 2P και QS = 200 + P αντίστοιχα. Αν επιβληθεί από το κράτος ανώτατη τιμή ΡΑ = 50 € το έλλειμμα που δημιουργείται στην αγορά είναι ίσο με:

α. 100 €.

β. 200 €.

γ. 250 €.

δ. 150 €.

36. Η καμπύλη ζήτησης και προσφοράς ενός αγαθού δίνονται από τις εξισώσεις QD = 130 – 10P και QS = 20 + 20P. Αν επιβληθεί από το κράτος ανώτατη τιμή ΡΑ = 3€ το έλλειμμα που δημιουργείται στην αγορά είναι ίσο με:

α. 80.

β. 100.

γ. 60.

δ. 20.

37. Έστω ότι η αγορά ενός αγαθού περιγράφεται από τις ακόλουθες εξισώσεις ζήτησης και προσφοράς:

QD = 150 – 3P και QS = 15 + 6P

Αν η Κυβέρνηση αποφασίσει να επιβάλλει με νόμο «ανώτατη τιμή» 12 €, το έλλειμμα προσφοράς που θα δημιουργηθεί στην αγορά θα είναι …….. χρηματικές μονάδες και το πιθανό «καπέλο» που θα πληρώσουν οι καταναλωτές θα είναι ……. χρηματικές μονάδες.

α. 34 και 8.

β. 65 και 7.

γ. 27 και 9.

δ. 42 και 5.

38. Σε μια οικονομία η συνάρτηση ζήτησης του καλαμποκιού είναι QD = 600 – 5P και η αντίστοιχη της προσφοράς QS = 150 + 10P. Αν επιβληθεί ανώτατη τιμή ΡΑ = 20€, το ύψος του πιθανού «καπέλου» είναι:

α. 30€.

β. 20€.

γ. 10€.

δ. κανένα από τα παραπάνω.

39. Στο επόμενο διάγραμμα, αν ΡΑ = 30, το μέγιστο «καπέλο» θα είναι:

α. 2

β. 8

γ. 10

δ. 18

40. Δίνεται το παρακάτω σχεδιάγραμμα:

 Το ύψος του «καπέλου» από την επιβολή ανώτατης τιμής ΡΑ = 40 είναι ίσο με:

α. 40

β. 20

γ. 30

δ. 10

41. Η επιβολή κατώτατης τιμής από το Κράτος αποσκοπεί στην προστασία:

α. του παραγωγού.

β. του καταναλωτή.

γ. του παραγωγού και του καταναλωτή.

δ. του Κράτους.

42. Η κατώτατη τιμή που επιβάλλει το κράτος προκαλεί στην αγορά:

α. πλεόνασμα.

β. έλλειμμα.

γ. πότε πλεόνασμα και πότε έλλειμμα.

δ. τίποτα από τα παραπάνω.

43. Η κατώτατη τιμή που επιβάλλει το Κράτος προκαλεί στην αγορά:

α. ανισορροπία.

β. πλεόνασμα.

γ. αγορά του πλεονάσματος από το Κράτος.

δ. όλα τα παραπάνω.

44. Μια χώρα μέλος της Ευρωπαϊκής Ένωσης διακόπτει την επιβολή της κατώτατης τιμής που είχε θε­σπίσει στην αγορά του ελαιόλαδου με απόφαση της Ευρωπαϊκής Επιτροπής. Ποιο από τα ακόλουθα είναι πιθανό να συμβεί;

α. Καμιά αλλαγή στην τιμή του ελαιόλαδου.

β. Μια μείωση της τιμής του ελαιόλαδου, η οποία συνδυάζεται με μια αύξηση της προσφερόμενης ποσότητάς του.

γ. Μια μείωση της τιμής του ελαιόλαδου, η οποία συνδυάζεται με μια μείωση της προσφερόμενης ποσότητάς του.

δ. Μια αύξηση στη ζήτηση για ελαιόλαδο, ακολουθούμενη από μια αύξηση της προσφοράς του.

45. Έστω ότι η αγορά ενός αγαθού χαρακτηρίζεται από τις ακόλουθες εξισώσεις ζήτησης και προσφο­ράς: QD = 80 – 2P και QS = 30 + 8P.

Αν ο καθορισμός «κατώτατης τιμής» από την Κυβέρνηση δημιουργεί πλεονάζουσα προσφορά 30 μονάδων του αγαθού, η «κατώτατη τιμή» θα είναι ….. χρηματικές μονάδες και το χρηματικό κόστος της Κυβέρνησης για την απορρόφηση του πλεονάσματος θα είναι ….. χρηματικές μονάδες.

α. 12 και 560.

β. 8 και 240.

γ. 14 και 730.

δ. 10 και 440.

46. Δίνεται το παρακάτω διάγραμμα:

Αν το Κράτος παρέμβει στην αγορά και ορίσει την τιμή Ρ1, τότε η Κρατική επιβάρυνση θα είναι:

α. Ρ1×(Q2−Q1)

β. ΡΕ×(Q2−Q1)

γ. Ρ1×(QΕ−Q1)

δ. Ρ1×(Q2−QΕ)

47. Στο παρακάτω σχήμα περιγράφεται η αγορά ενός προϊόντος στο οποίο έχει επιβληθεί κατώτατη τιμή (ΡΚ). Η επιβάρυνση του κρατικού προϋπολογισμού είναι:

α. PEQE.

β. PK(QE − QD).

γ. PKQS.

δ. PK(QS − QD).

48. Η ζήτηση και η προσφορά ενός προϊόντος απεικονίζεται στο παρακάτω διάγραμμα. Αν το κράτος παρέμβει στην αγορά, ορίζοντας ως τιμή διάθεσης του προϊόντος την τιμή Ρ1, τότε το κράτος πρέπει:

α. να αγοράσει την ποσότητα Q1.

β. να πουλήσει την ποσότητα Q2 − QE.

γ. να αγοράσει την ποσότητα Q2 − Q1.

δ. να πουλήσει την ποσότητα QE − Q1.